«168 ժամի» հետ զրույցում Վրաստանի ԱԳ նախկին ղեկավար, քաղաքագետ Իրակլի Մենագարիշվիլին ասաց, որ ՀՀ նորընտիր իշխա­նությունների հարաբերությունները Եվրամիու­թյան հետ շատ ավելի արդյունավետ կարող են լինել, քանի որ կա քաղաքակրթական նմանու­թյուն։ «ՀՀ նախկին իշխանությունները հայտա­րարում էին, որ ԵՄ-ի հետ հարաբերությունները քաղաքակրթական ընտրություն է, բայց դա լի­ովին չէր համապատասխանում իրականությա­նը, և ներկայիս բացահայտումները դրա վառ ապացույցն են։ Պետք է նշել, որ կար անկեղծ ցանկություն՝ շարունակել խորացնել ԵՄ-ի հետ հարաբերությունները, սակայն խոչընդոտող արատավոր երևույթները, որոնց արմատները շատ խորն էին, շատ էին, որոնք անընդհատ հետ էին մղում ՀՀ-ԵՄ հարաբերությունները։ Կարծում եմ՝ Փաշինյանի օրոք կթարմանան ՀՀ-ԵՄ հարպբերությունները, եթե բարեփո­խումներ լինեն հայ-ռուսական հարաբերու­թյուններում ևս, քանի որ այդ արատավոր երևույթների շարքում կարելի է առանձնացնել հայ-ռուսական հարաբերությունների որոշ դր­վագներ։ Սա անհրաժեշտ նախապայման է։ ՀՀ վարչապետ Նիկոլ Փաշինյանի հայտարարու­թյուններում արդեն իսկ արտացոլված են որոշ փոփոխություններ Ռուսաստանի ուղղությամբ, այս պահի դրությամբ, կարծում եմ, դա բավա­րար է, քանի որ ՀՀ նոր իշխանությունները պետք է կարողանան շարունակել Ռուսաստա­նի ուղղությամբ ևս դրական հարաբերություն­ների նախկին պրակտիկան որոշ խմբագրում­ներով։ Փոփոխություններ ես արդեն իսկ նկա­տել եմ, երբ ՀՀ վարչապետը շեշտել է առկա խնդիրների մասին, դրանք լուծելու անհրաժեշ­տության և, ամենակարևորը՝ սուվերենությունը հարգելու մասին, քանի որ նախկին հարաբե­րությունների հիմքում սուվերենության նկատ­մամբ անարգանքն էր, որով վերջին տասնամ­յակներին առաջնորդվում է ՌԴ իշխանությունը։ Այս ամենը ՀՀ վարչապետն անում է շատ զգույշ, որպեսզի չառաջանան արտաքին քա­ղաքական խնդիրներ, առճակատում Ռուսաս­տանի հետ։ Մեկնարկը դրական եմ գնահա­տում։ ԵՄ-ն փորձում է շնորհակալություն հայտնել Փաշինյանին երկրում տեղի ունեցած բարձր մակարդակի գործընթացների համար՝ խոստանալով ավելի մեծ աջակցություն, ավելի մեծ ծրագրեր, վիզային ազատականացում, և այլն, և այլն։ Այս ամենը, բնականաբար, հնա­րավորություն կդառնա, եթե Փաշինյանը կարո­ղանա հաջողել իր արտաքին քաղաքականու­թյունը բոլոր ուղղություններով»,- ասաց Ի. Մենագարիշվիլին։ Նրա խոսքով՝ ներկայումս իրե­նից մեծ խնդիր չի ներկայացնում վիզային ազատականացման բանակցությունների մեկ­նարկի հարցը։ «Նախկինում դրված էին որոշա­կի նախապայմաններ, բայց կրկին խրախուսման նպատակով կմեկնարկեն այդ բանակցությունները», - ասաց Մենագարիշվիլին։